Document ID: 31983R0574

*****
ΚΑΝΟΝΙΣΜΟΣ (ΕΟΚ) αριθ. 574/83 ΤΗΣ ΕΠΙΤΡΟΠΗΣ
της 14ης Μαρτίου 1983
περί τροποποιήσεως του κανονισμού (ΕΟΚ) αριθ. 2049/82 περί λεπτομερειών καθορισμού των τιμών της διεθνούς αγοράς στον τομέα των πίσων, κουκιών και φουλιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά και τα φούλια (1), και ιδίως το άρθρο 3 παράγραφος 7 και το άρθρο 4 παράγραφος 3,
Εκτιμώντας:
ότι το άρθρο 2 παράγραφος 1β του κανονισμού (ΕΟΚ) αριθ. 2049/82 της Επιτροπής (2) προβλέπει ότι για ένα προϊόν του οποίου η ποιότητα είναι άλλη από εκείνη για την οποία έχει καθοριστεί η τιμή ενεργοποιήσεως, η τιμή αυτή προσαρμόζεται με το συντελεστή που αναφέρεται στο παράρτημα·
ότι οι ποσότητες των πλακούντων σόγιας, που παραδίδουν οι κυριότερες τρίτες χώρες παραγωγής, παρουσιάζουν ορισμένες διαφορές σε σχέση με τις ποιότητες που έχουν ληφθεί υπόψη για τον καθορισμό των συντελεστών ισοδυναμίας που ισχύουν τη στιγμή αυτή για τους πλακούντες σόγιας που προέρχονται από τις χώρες αυτές· ότι η σχέση των τιμών μεταξύ των διαφόρων ποιοτήτων πλακούντων σόγιας έχει μεταβληθεί· ότι πρέπει να καθοριστούν συντελεστές ισοδυναμίας που να λαμβάνουν υπόψη τη νέα κατάσταση ·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2049/82 αντικαθίσταται από το ακόλουθο κείμενο:
«ΠΑΡΑΡΤΗΜΑ
Συντελεστές ισοδυναμίας για διάφορες ποιότητες πλακούντων σόγιας (πίτες σόγιας)
1.2 // // // Πίτες σόγιας με περιεκτικότητα
σε πρωτεΐνες: // Συντελεστές ισοδυναμίας
(ποσό που θα αφαιρεθεί
από την τιμή ECU/100 kg) // // // 45 ή 46 % // 0,750 // 47 ή 48 % // 1,250 // 49 ή 50 % // 2,500» // //
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 14 Μαρτίου 1983.

Labels: 3
2
17
19